સેબીએ નિયુક્ત કરેલી એક ઉચ્ચસ્તરીય સમિતિએ એવી ભલામણ કરી છે કે ઈનસાઈડર ટ્રેડિંગ જેવા ગંભીર આર્થિક ગુનાના શંકમંદોના કોલ અને ઈ-મેલ, મેસેજ જેવા કમ્યનિકેશન્સ ઈન્ટરસેપ્ટ કરવા માટે સેબીએ સરકાર પાસેથી સત્તા મેળવવી જોઈએ. સેબીના બોર્ડમાં મંગળવારે આ દરખાસ્ત અંગે પણ ચર્ચા થશે. બજારમાં થતા ફ્રોડ, ઈનસાઈડર ટ્રેડિંગ, સર્વેલન્સ અને ઈન્વેસ્ટિગેશનના મુદ્દે પણ અનેક નિયમોમાં ફેરફાર સૂચવાયા છે. લિસ્ટેડ કંપનીઓ માટે નિયમો આકરા બનાવવાની સાથે સ્ટોક એક્સચેન્જ અને ડિપોઝીટરી માટે પણ નિયમો આકરા બનાવવાની જોગવાઈ છે.